Source: https://kozbenjaro.blog.hu/2013/08/07/vegre_tortenik_valami_669?token=e89e3c508dcc03c1b2aecb1ebea576fb
Timestamp: 2019-07-24 03:32:51
Document Index: 1780682

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Végre történik valami! - Keresztényüldözés ma
Meglőtték a közép-afrikai Karitász vezetőjét
A Nemzetközi Büntetőbíróság tárgyal a Boko Haram ügyről
2013. 08. 07. 10:11 -
A Nemzetközi Büntetőbíróság ellenőrzi a Boko Haram terrorcsoport ellen lefolytatott eljárást. 2009 óta az iszlamista terrorista csoport feltételezhetően több mint 1200 keresztényt és muszlimot gyilkolt meg Nigériában.
A Nemzetközi Büntetőbíróság szerint elég ok merült fel, hogy a Boko Haram terrorista csoportot emberiség ellen elkövetett bűntett vádjával állítsák bíróság elé. 2009-től kezdődően a Boko Haram szisztematikus és kiterjedt támadást intézett a civil lakosság ellen, ennek következtében több mint 1200 keresztény és muszlim veszítette életét.
Az évek során fokozódott a támadások mértéke és gyakorisága. A nemzetközi bíróság most azt vizsgálja, megfelelő felelősséggel járt-e el a nigériai bíróság a bűntettek feltárásában.
A 2002-ben Hágában létrehozott bíróságot ruházták fel azzal az illetékességgel, hogy eljárjon emberiség ellen elkövetett bűntettekben. Olyan esetekben indít eljárást, amikor nemzeti szinten vagy nem képesek, vagy nem akarják végigvinni az eljárást.
Nigéria elnöke Goodluck Jonathan májusban rendkívüli állapotot jelentett be, hogy határozottabban eljárjon a Boko Haram csoport ellen. A biztonsági állapotok romlása miatt júniusban több mint 6000 ember menekült el Északkelet-Nigériából – jelentette az ENSZ menekültügyi bizottsága.
Magyar Kurír/Kathpress
http://www.magyarkurir.hu/hirek/nemzetkozi-buntetobirosag-targyal-boko-haram-ugyrol
https://kozbenjaro.blog.hu/api/trackback/id/tr215449426